stanford-oval/wikipedia huggingface dataset:
Vuorilampi (Kouvola, Tirva)

| Vuorilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  60°56′48″N, 27°06′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Lahnalampeen 
Järvinumero:  14.183.1.008
Mittaustietoja
Pinnankorkeus:  70,2 m  
Pituus:  310 m  
Leveys:  120 m  
Rantaviiva:  0,734 km  
Pinta-ala:  2,709 ha  
Saaria:  ei saaria 
 fiVuorilampi 
Vuorilampi  on Kymenlaaksossa Kouvolan Valkealassa, Tirvan itäpuolella sijaitseva lampi.
Maantietoa

Lammen pinta-ala on 2,7 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Immasenjärven–Ruokojärven alueeseen (14.183) se kuuluu. Lammen vedenpinnan korkeus on 70,2 metriä mpy.
Wing

Wing voi tarkoittaa seuraavia:
Anna Wing (1914–2013), englantilainen näyttelijä
Brad Wing (s. 1991), australialainen amerikkalaisen jalkapallon pelaaja
Lorna Wing (1928–2014), englantilainen psykiatri
Wing, Wing Han Tsang (s. 1960), hongkongilais-uusiseelantilainen laulaja
Wing Chung Chang (s. 1996), macaolainen autourheilija
"Wing (South Park)", South Park -ohjelman jakso, joka keskittyy laulajaan Wing
WinG, Windowsin grafiikkarajapinta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wing”, voi hakea sivunnimihaulla, laajalla sivunnimihaulla tai tekstihaulla.
Yhdystie 3831

Yhdystie 3831 on Haminan Pyhällöstä valtatieltä 26 Multasiltaan seututielle 384 kulkeva tie. Tie oli ennen vuoden 1996 tienumerouudistusta maantie 383.[lähde? ]
Yhdystie 3711

Yhdystie 3711 kulkee Haminan kaupungin alueella Poitsilan kaupunginosasta Salmenkylään. Tien pituus on 2 kilometriä.
Tien osoitenimenä on ensin Maantie 3711 Salmenvirrantien risteykseen ja Suokalliontie koko loppumatkan.
Wenzel Anton von Kaunitz

Wenzel Anton von Kaunitz, Jean-Étienne Liotardin maalaama muotokuva vuodelta 1762.
Wenzel Anton von Kaunitz-Rietberg (2. helmikuuta 1711 Wien – 27. kesäkuuta 1794 Wien) oli itävaltalainen ruhtinas ja valtiomies, joka toimi Habsburgien valtakunnan (Itävallan) valtakunnankanslerina vuosina 1753–1792. Hän johti valtakunnan ulkopolitiikkaa ja oli aikansa tärkeimpiä diplomaatteja. Hän teki suoranaisen mullistuksen Euroopan diplomatiassa luodessaan Preussin-vastaisen liiton Itävallan, Ranskan ja Venäjän välille.
Uran alkuvaiheet

Kaunitz kuului alkujaan kirkolliseen säätyyn, mutta ryhtyi pappisuran sijaan opiskelemaan lakia. Hänet nimitettiin vuonna 1735 jäseneksi valtakunnanhovioikeuteen. Matkusteltuaan Euroopassa Kaunitz siirtyi vuonna 1740 diplomaattiuralle ja sai kaksi vuotta myöhemmin nimityksen lähettilääksi Sardinian hoviin. Vuonna 1744 keisarinna Maria Teresia nimitti hänet Itävallan Alankomaita hallinneen Karl Alexander Lothringenin alaiseksi johtavaksi ministeriksi. Kaunitz johti provinssin hallintoa käytännössä yksin, kunnes Ranskan joukot valtasivat sen.
Vanhan liittojärjestelmän tilalle uusi

Kaunitz toimi Itävallan edustajana Aachenin rauhankongressissa vuonna 1748. Hänet nimitettiin vuonna 1750 suurlähettilääksi Pariisiin ja vuonna 1753 valtakunnankansleriksi, minkä jälkeen hän toimi Maria Teresian ja tämän seuraajien tärkeimpänä ulkopoliittisena neuvonantajana neljän vuosikymmenen ajan. Kaunitz asetti tavoitteeksi Euroopan vallitsevan liittojärjestelmän murtamisen. Preussin vastustajana hän halusi Itävallan irtautuvan liittolaisuudesta Preussiin ystävällismielisesti suhtautuneiden Englannin ja Hollannin kanssa ja rakentaa tilalle liiton Ranskan ja Venäjän kanssa. Vuonna 1756 hän saikin aikaiseksi Itävallan ja Ranskan välisen puolustussopimuksen solmimisen Versailles’ssa. Venäjä liittyi siihen seuraavana vuonna. Perinteiset liittosuhteet päälaelleen kääntänyt sopimus jätti Preussin eristyksiin mannermaalla ja oli Kaunitzin suurin diplomaattinen taidonnäyte. Seuranneessa seitsenvuotisessa sodassa Preussin kuningas Fredrik II Suuri onnistui kuitenkin pitämään pintansa. Kaunitz neuvotteli sodan päättäneen Pariisin rauhan vuonna 1763.
Puolan jaot ja poliittinen suunnanmuutos

Maria Teresian aviomiehen, Pyhän saksalais-roomalaisen keisarin Frans I:n kuolema lisäsi entuudestaan Kaunitzin vaikutusvaltaa Itävallan johdossa. Kaunitz oli mukana Puolan ensimmäisestä jaosta sovittaessa vuonna 1772, ja pyrki nyt liennyttämään Itävallan suhteita Preussiin. Maat joutuivat kuitenkin uudelleen vastakkain Baijerin perimyssodassa vuosina 1778–1779. Itävalta ei saanut koskaan takaisin Preussille menettämäänsä Sleesiaa, mutta Kaunitzin aikana se sai hankittua korvaukseksi Galitsian, Bukovinan ja Innviertelin. Maria Teresian kuoltua valtaan nousi vuonna 1780 hänen poikansa Joosef II, minkä seurauksena Kaunitz menetti pääosan vaikutusvallastaan ja joutui päätöksenteossa taka-alalle. Hänen luomansa kansainvälinen liittojärjestelmä hajosi Ranskan vallankumouksen takia, ja uusi keisari Leopold II pyrki tässä tilanteessa lähentymään Preussia. Ikääntynyt Kaunitz erosi tehtävistään 19. elokuuta 1792.
Sisäpolitiikan muutokset

Ulkosuhteiden ohella Kaunitz vaikutti myös sisäpolitiikkaan. Hän perusti Itävaltaan valtioneuvoston vuonna 1760 ja pyrki keskittämään Habsburgien valtakunnan eri osien hallintoa. Hän oli taiteiden, tieteen ja uudenaikaisen koulutuksen suosija. Hänet palkittiin eri ansioistaan vuonna 1764 valtakunnanruhtinaan arvolla. Kaunitz järjesti myös Maria Teresian tyttären Marie Antoinetten avioliiton Ranskan kuningas Ludvig XVI:n kanssa.
Aiheesta muualla

Kuvia tai muita tiedostoja aiheesta Wenzel Anton von Kaunitz Wikimedia Commonsissa
Wałcz

| Wałcz |
| --- | --- |
 Kaupungintalo
 lippu:  vaakuna
 Wałcz
 Koordinaatit: 53°16′37″N, 16°27′48″E 
Valtio:   Puola
Voivodikunta:  Länsi-Pommerin voivodikunta
Kaupunkioikeudet:  1303
Hallinto:  
 – Kaupunginjohtaja:  Maciej Żebrowski
Pinta-ala:  
 – Kokonaispinta-ala:  38,17 km²
Väkiluku (2015):  25 801 
 – Väestötiheys:  675  as./km²
Aikavyöhyke:  UTC+1
 – Kesäaika:  UTC+2
Postinumero:  78-600
Suuntanumero(t):  +48 67
 
 www.walcz.pl 
Infobox OKVirheellinen NIMI-arvo: 
Wałcz (saks. Deutsch Krone) on kaupunki Länsi-Pommerin voivodikunnassa Puolassa. Kaupungin asukasluku oli 25 801 ihmistä (2016). Wałcz on 25 kilometrin päässä Piłasta ja voivodikunnan pääkaupunki Szczecinistä se on noin 140 kilometriä kaakkoon.
Valokuvia

Pyhän Nikolauksen kirkko
Postitoimisto
Lukio
Entinen sairaala
Rautatieasema
Ystävyyskaupungit

| 0 | 1 | 2 |
| --- | --- | --- |
|   Åstorp, Ruotsi   Bad Essen, Saksa |   Demmin, Saksa   Kyritz, Saksa |   Werne, Saksa |
Aiheesta muualla

Kuvia tai muita tiedostoja aiheesta Wałcz Wikimedia Commonsissa
Vuorilampi (Kouvola, Vainikka)

| Vuorilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°06′49″N, 27°06′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskupuro:  puro Orilampeen 
Järvinumero:  14.982.1.034
Mittaustietoja
Pinnankorkeus:  87,2 m  
Pituus:  280 m  
Leveys:  90 m  
Rantaviiva:  0,875 km  
Pinta-ala:  1,5 ha  
Saaria:  ei saaria 
 fiVuorilampi 
Vuorilampi  on Kymenlaaksossa Kouvolassa  Vainikan lähellä sijaitseva lampi.
Maantietoa

Lampi on 280 metriä pitkä, 90 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Naarajärven–Vääräojan valuma-alueeseen (14.982) se kuuluu. Lammen vedenpinnan korkeus on 87,2 metriä mpy.
Zhao Qinggang

| Zhao Qinggang> 赵庆刚.Henkilötiedot |
| --- | --- |
Syntynyt: 24. heinäkuuta 1985
Kansalaisuus:   Kiina
Uran tiedot
Laji:  keihäänheitto
Saavutukset
Ennätykset:  89,15 (Incheon 2014)
 Tietolaatikko päivitetty 14. maaliskuuta 2014 
| Mitalit> Maa:  Kiina.Miesten yleisurheilu.Aasian kisat  | Mitalit> Maa:  Kiina.Miesten yleisurheilu.Aasian kisat  | Mitalit> Maa:  Kiina.Miesten yleisurheilu.Aasian kisat  | Maa:  Kiina> Miesten yleisurheilu. |
| --- | --- | --- | --- |
|  Kultaa | Incheon 2014 | keihäänheitto |  |
Zhao Qinggang (s. 24. heinäkuuta 1985) on kiinalainen keihäänheittäjä. Zhaon ennätys on lokakuussa 2014 Aasian kisoissa Etelä-Korean Incheonissa heitetty 89,15, joka oli myös Aasian ennätys. Zhao voitti tuon kilpailun. Tulos 89,15 sijoittui kauden 2014 maailmanlistan toiselle sijalle. Zhao edusti maataan MM-kisoissa 2013, 2015 ja 2019 joka kerta karsintaan. Ensimmäisen kerran Zhao pääsi yli 80 metrin vuonna 2012.
Käännös suomeksi
Zlatko Tomčić

| Zlatko Tomčić> Parlamentin puhemies |
| --- | --- |
 2. helmikuuta 2000 – 22. joulukuuta 2003  
Edeltäjä:  Vlatko Pavletić
Seuraaja:  Vladimir Šeks
Kroatian presidentti
 2. – 19. helmikuuta 2000  
Edeltäjä:  Vlatko Pavletić
Seuraaja:  Stjepan Mesić
Henkilötiedot
Syntynyt: 1945
Kansalaisuus:  Kroatia
Tiedot
Puolue:  Kroatian talonpoikaispuolue
Zlatko Tomčić (s. 1945) on kroatialainen poliitikko. Hän toimi parlamenin puhemiehenä helmikuusta 2000 joulukuuhun 2003. Tomčićin edustaman Kroatian talonpoikaispuolueen voitettua vaalit vuonna 2000, toimi Tomčić hieman yli kahden viikon ajan Kroatian presidentin virantoimittajana. Hänet korvasi Stjepan Mesić.
Yhdystie 4021

Tie Uukuniemen kirkon luona etelään
Yhdystie 4021 on kaksikaistainen ja päällystetty yhdystie, jonka pituus on noin 27 kilometriä. Tie alkaa Parikkalan Saarelta valtatien 6 liittymästä ja kulkee Tarnalan, Niukkalan ja Uukuniemen kirkonkylän kautta Haapaniemeen. Tie on monin paikoin mutkainen.
Tien varrella on Uukuniemen kirkko sekä lähellä tien loppua Papinniemen leirintäalue. Ennen vuoden 1996 tienumerouudistusta tie oli seututie 402.
Liittymät Saarelta Uukuniemelle
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
 :   Niukkalantie (1+1)
|  |  |  | Akanvaara |   Kuutostie | Joensuu;   alkaa Lappeenranta, Saari |
|  |   |   | Kangas | Kankaantie | Kumpu |
|  |   |   | Tarnala |   Sorokulmantie | Mikkolanniemi |
|  |   |   | Hiiltamo | Lentteentie | Kumpu |
|  |   |   | Hovila | Mikkolanniementie | Mikkolanniemi |
|  |   |   | Niukkala |   Kummuntie | Joensuu |
 :   Uukuniementie (1+1)
|  |  |   |  | Paakalahti, Pyhäjärvi |  |
|  |   |   | Uukuniemi | Värtsintie | Kalasatama |
|  |  |   |  | Kirkkolampi |  |
|  |   |   | Papinniemi | Papinniementie | Papinniemi |
|  |   |   | Haapaniemi | Pajamäentie Haapaniementie |   päättyy |
Zlin (lentokonetehdas)

Zlin 42M
Zlin (Zlinská Letecká Akciová Společnost) oli Tšekkoslovakiassa toiminut lentokonetehdas. Se erikoistui koulukoneisiin ja taitolentokoneisiin.
Yhtiö aloitti vuonna 1933, kun ryhmä lentäjiä päätti alkaa valmistaa Zlínin kaupungin tehtaissa liitolentokoneita. Johtoon tuli Jan Kryspin. Vuonna 1934 Bata-konserni, joka on 2000-luvun alussa tunnettu muun muassa kengistään, perusti Bata A.S. Zlin-lentokonetehtaan.
Frantisek Majer suunnitteli yhtiön ensimmäisen purjelentokoneen, joka oli Z-X.
8. heinäkuuta 1935 yhtiön nimi muutettiin muotoon Zlinská Letecká Akciová Společnost. Bata rakensi yhtiölle Otrokoviceen uuden tehtaan.
Uudessa tehtaassa alettiin valmistaa moottorilentokoneita, esimerkiksi Zlin Z-XII ja Zlin Z-XIII. Siihen mennessä, kun Münchenin sopimuksella Englanti, Ranska ja Saksa päättivät keskenään Tšekkoslovakian kuuluvan Saksalle, tehdas oli valmistanut viittä lentokonemallia.
Saksan alaisuudessa tehdas valmisti vain yhtä saksalaisia lentokonetta osana Saksan sotataloutta: Bücker Bü 181 Bestmann. Tšekkoslovakiassa valmistettiin tätä konetta vuodesta 1945 alkaen nimellä Zlin Z-181.
Zlin tuli 1940- ja 1950-luvulla Euroopassa kuuluisaksi tyypeillään:
Zlin Z-26
Zlin Z-126
Zlin Z-326
Zlin Z-526
Zlin Z-726
Zlin Z-42
Zlin Z-50-taitolentokone
Web Feature Service

Web Feature Service (lyh. WFS) määrittelee rajapinnan paikkatietokohteiden etsintään, kyselyyn ja muokkaamiseen tietoverkon yli. Rajapinta on OGC:n ja ISO:n standardoima.
Rajapinta tarjoaa pääsyn paikkatietokohteisiin alustariippumattomasti ilman, että kyselijän tarvitsee olla millään tavoin tietoinen näiden tallennukseen käytetystä järjestelmästä tai sen teknologiasta.
Toteuttavat sovellukset

Seuraavat avoimen lähdekoodin paikkatieto-ohjelmistot tarjoavat WFS 2.0-rajapinnan:
deegree webservices 3.3
Versiot 3.3 ja 3.4 ovat OGC:n virallisia referenssitoteutuksia WFS 2.0:lle
Seuraavat kaupalliset paikkatieto-ohjelmistot tarjoavat WFS 2.0-rajapinnan. Valmistajan nimi on suluissa:
Aeronautical Exchange Layer 3.6.0 (Avitech GmbH)
Versio 4.4.0 on OGC:n virallinen referenssitoteutus WFS 2.0:lle, mutta myös WFS-B 2.0, WFS-L 2.0 ja WFS-T 2.0
ArcGIS Enterprise 10.5 (ESRI)
Carmenta Server 4.4 (Carmenta AB)
SuperMap iServer 7C (SuperMap Software Co., Ltd.)
Wise Sphere 1.0 (ICTWAY co.,Ltd.)
XtraServer 4.4 (interactive instruments GmbH)
Versiot 4.6, 4.10 ja 4.11 ovat OGC:n virallisia referenssitoteutuksia WFS 2.0:lle
Aiheesta muualla

Open Geospatial Consortium, 2014. OGC® Web Feature Service 2.0 Interface Standard – With Corrigendum, Panagiotis A. Vretanos (ed.), Version 2.0.2, 09-025r2.
ISO 19142:2010 Geographic information -- Web Feature Service
Zletovo

| Zletovo |
| --- | --- |

 Zletovo
Valtio:   Pohjois-Makedonia
Alue:  Itäinen alue
Pinta-ala:  
 – Kokonaispinta-ala:  0,987 km²
Väkiluku (2021):  1 218
 – Väestötiheys:  1 234 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Zletovo (mak. Злетово) on kaupunki Pohjois-Makedonian Itäisellä alueella. Kaupungin pinta-ala on noin neliökilometri, ja siellä asuu 1 218 asukasta. Kaupungin väkiluku on laskussa.
Vincent Cassel

| Vincent Cassel |
| --- | --- |
 Vincent Cassel vuonna 2011.
Henkilötiedot
Koko nimi:  Vincent Crochon
Syntynyt: 23. marraskuuta 1966 (ikä 57) Pariisi, Ranska
Ammatti:  näyttelijä, ohjaaja
Puoliso:   Monica Bellucci  (vih. 1999; ero 2013)  Tina Kunakey  (vih. 2018) 
Lapset:  3, mukaan lukien Deva
Näyttelijä
Aktiivisena:  1994–
Merkittävät roolit:   Viha  Irreversible – syntiset  Eastern Promises  Black Swan  Vain maailmanloppu  Jason Bourne 
Aiheesta muualla
[- Viralliset kotisivut]
IMDb 
Elonet
Vincent Cassel (s. Vincent Crochon; 23. marraskuuta 1966, Pariisi) on ranskalainen näyttelijä. Hänen läpimurtonsa tapahtui Mathieu Kassovitzin elokuvassa Viha (1995), josta hän sai kaksi César-ehdokkuutta.
Cassel on myös näytellyt elokuvissa Irreversible – syntiset (2002), Ocean’s Twelve (2004), Ocean’s Thirteen (2007), Eastern Promises (2007), Black Swan (2010), Vain maailmanloppu (2016) ja Jason Bourne (2016), sekä televisiosarjassa Westworld (2020).
Hän myös näytteli Jacques Mesrineä elokuvissa L’instinct de mort (suom. Vapaa tai vainaa) ja L’ennemi de public no. 1 (suom. Yhteiskunnan vihollinen nro 1), jotka saivat ensi-iltansa vuonna 2008. Cassel sai roolistaan parhaan näyttelijän César-palkinnon.
Tausta

Cassel syntyi Pariisissa, Ranskassa 23. marraskuuta 1966. Hänen äitinsä Sabine Litique on toimittaja ja isä Jean-Pierre Cassel (s. Jean-Pierre Crochon) oli näyttelijä. Casselin veli, Mathias, on hardcore rap -ryhmä Assassinin jäsen. Hänen siskopuolensa Cécile Cassel on myös näyttelijä.
Ura > Uran alkutaival Ranskassa (1990-luku)

Yksi Casselin ensimmäisistä esiintymisistä oli pieni rooli vuoden 1994 Renault Crio -mainoksessa, jota esitettiin Isossa-Britanniassa.
Casselin läpimurto tapahtui Mathieu Kassovitzin ylistetyssä draamaelokuvassa Viha (1995), jossa hän esitti vaikeuksissa olevaa nuorukaista Pariisin lähiöissä. Cassel sai roolistaan kaksi César-palkintoehdokkuutta.
1990-luvulla ja 2000-luvulla Cassel esiintyi useissa ranskalaisissa elokuvissa. Vuonna 1996 hän tähditti elokuvaa Kohtalokas asunto yhdessä tulevan vaimonsa, Monica Belluccin kanssa. Elokuva oli menestys ja se palkittiin parhaan ei-englanninkielisen elokuvan Baftalla.
Vuonna 1998 hän esitti Anjoun herttua Henrik kolmatta elokuvassa Elisabet. Vuonna 1999 hän esitti Gilles de Raisia Luc Bessonin elokuvassa Jeanne d’Arc. Casselin muita mainittavia rooleja 1990- ja 2000-luvulta ovat muun muassa Yann Lepentrec väkivaltaelokuvassa Dobermann (1997), Jean-François de Morangias fantasiaelokuvassa Susien klaani (2001) sekä Marcus Gaspar Noén kontroversiaalisessa elokuvassa Irreversible – syntiset (2002), jossa Cassel esiintyi jälleen vaimonsa, Monica Belluccin kanssa.
Ura > Siirtyminen englanninkielisiin elokuviin (2000-luku)

2000-luvulla Cassel esiintyi monissa englanninkielisissä elokuvissa, joihin lukeutuu muun muassa Shrek (äänirooli, 2001), Birthday Girl – unohtumaton yllätys (2001), Ocean’s Twelve ja Ocean’s Thirteen (2004, 2007) sekä Houkutus (2005).
Vuonna 2007 Cassel esiintyi yhdessä Viggo Mortensenin ja Naomi Wattsin kanssa David Cronenbergin jännityselokuvassa Eastern Promises. Cassel sai Eastern Promisesin roolistaan ylistystä. Elokuva sai maailmanensi-iltansa Toronton elokuvajuhlilla 8. syyskuuta 2007, jossa se palkittiin parhaan elokuvan yleisöpalkinnolla.
Lokakuussa 2008 Cassel valittiin Yves Saint Laurentin miesten hajuveden kasvoksi. Uusi hajuvesi nimeltään La Nuit de l'Homme julkaistiin maailmanlaajuisesti vuonna 2009. Samana vuonna Cassel esiintyi kaksiosaisessa elokuvassa, joka kertoi Jacques Mesrinestä, Ranskan ”yhteiskunnan vihollisesta numero yksi”. Roolistaan Mesrinenä Cassel palkittiin parhaan miespääosan César-palkinnolla. Samana vuonna hän tähditti brasilialaista elokuvaa À Deriva sekä teki debyyttinsä laulajana Zap Maman albumilla ReCreation.
Ura > Myöhempi ura (2010-luku)

Vuonna 2010 Cassel näytteli Thomas Leroyta Darren Aronofskyn ylistetyssä elokuvassa Black Swan. Elokuvan näyttelijäkokoonpano – Cassel mukaan lukien – sai parhaan näyttelijäkokoonpanon SAG-ehdokkuuden.
Vuonna 2011 Cassel näytteli pääroolia jännitysdraamassa Munkki. Samana vuonna hän esiintyi David Cronenbergin historiallisessa elokuvassa A Dangerous Method yhdessä Keira Knightleyn, Michael Fassbenderin ja Viggo Mortensenin kanssa.
Vuonna 2014 hän esiintyi yhdessä Léa Seydoux'n kanssa Kaunottaren ja hirviön ranskankielisessä versiossa. Elokuva sai positiivisen vastaanoton ja oli taloudellinen menestys.
Vuonna 2016 Cassel esiintyi yhdysvaltalaisessa toimintatrillerissä Jason Bourne, jonka ohjasi Paul Greengrass. Samana vuonna Cassel näytteli yhtä pääroolia Xavier Dolanin elokuvassa Vain maailmanloppu, joka sai maailmanensi-iltansa Cannesin elokuvajuhlilla.
Ura > Nykyään (2020-luku)

Vuonna 2020 Cassel näytteli antagonisti Engerraund Seracia HBO-sarja Westworldin kolmannella tuotantokaudella.
Vuonna 2021 hän toimi kertojaäänenä dokumenttielokuvassa Reset.
Yksityiselämä

Vuonna 1999 Cassel meni naimisiin Kohtalokas asunto -vastanäyttelijänsä Monica Belluccin kanssa. Heillä on kaksi tytärtä (s. 2004 ja 2010). Cassel ja Bellucci ilmoittivat erostaan 26. elokuuta 2013.
24. elokuuta 2018 Cassel meni naimisiin malli Tina Kunakeyn kanssa, jonka kanssa hän oli ollut parisuhteessa jo yli kaksi vuotta. Heillä on yksi yhteinen tytär (s. 2019).
Valikoitu filmografia

Viha (La Haine, 1995)
Elisabet (Elizabeth, 1998)
Jeanne d’Arc (The Messenger: The Story of Joan of Arc, 1999)
Hotelli Paradiso (Guest House Paradiso, 1999)
Purppuravirrat (The Crimson Rivers, 2000)
Susien klaani (Brotherhood of the Wolf, 2001)
Read My Lips (2001)
Shrek (äänirooli, 2001)
Irreversible – syntiset (Irréversible, 2002)
Blueberry (2004)
Ocean’s Twelve (2004)
Houkutus (Derailed, 2005)
Ocean’s Thirteen (2007)
Eastern Promises (2007)
Vapaa tai vainaa (L’instinct de mort, 2008)
Yhteiskunnan vihollinen nro 1 (L’ennemi de public no. 1, 2008)
Black Swan (2010)
A Dangerous Method (2011)
Lapsi 44 (Child 44, 2015)
Huuma (My King, 2015)
Vain maailmanloppu (It’s Only the End of the World, 2016)
Jason Bourne (2016)
Westworld (televisiosarja, 2020)
Aiheesta muualla

Viralliset kotisivut (ranskaksi)
Kuvia tai muita tiedostoja aiheesta Vincent Cassel Wikimedia Commonsissa
Vincent Cassel Internet Movie Databasessa. (englanniksi)
Vincent Cassel Toronton elokuvajuhlilla 2008.
Vincent Cassel Cannesin elokuvajuhlilla 2018.
Väinö Kamu

Väinö Adam Kamu (vuoteen 1936 Malm, 22. huhtikuuta 1893 Mäntsälä – 15. toukokuuta 1986) oli suomalainen viulunrakentaja ja taidemaalari.
Väinö Kamun vanhemmat olivat Adam (Ojala) Malm ja Maria Malakiantytär.[lähde? ] Hän opiskeli Suomen Taideyhdistyksen piirustuskoulussa 1927–1932 ja Vapaassa Taidekoulussa 1962–1963. Hän osallistui Suomen Taiteilijain näyttelyihin vuosina 1930, 1931, 1932, 1934, 1935, 1941, 1942, 1945 ja 1951, Taidemaalariliiton näyttelyihin vuosina 1961 ja 1977 sekä Kuvataiteilijasenioreiden näyttelyyn 1977. Kamu oli myös kontrabassonsoittaja ja viulunrakentaja.
Hänellä oli puolisonsa Eine Regina Syrjäsen (1911–2000) kanssa kolme lasta kapellimestari Okko Kamu, alttoviulisti Esa Kamu ja laulaja Monna Kamu.
Teoksia

Asetelma: öljymaalaus.
Palkinnot

I ja II palkinto pohjoismaisessa viulunrakennuskilpailussa Tukholmassa 1970-luvulla.
Aiheesta muualla

Suomalaisen kuvataiteen bibliografia: Väinö Kamu
Zw

Zw tarkoittaa seuraavia:
Air Wisconsin, IATA-koodi ZW, lentoyhtiö
tseptowatti, tunnus zW, tehon yksikkö
tsettawatti, tunnus ZW, tehon yksikkö
Zimbabwe, ISO 3166-1 -koodi ZW, valtio tai muu maantieteellinen alue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zw”, voi hakea sivunnimihaulla, laajalla sivunnimihaulla tai tekstihaulla.
Winfried Kretschmann

Winfried Kretschmann vuonna 2018.
Winfried Kretschmann vuonna 2012.
Winfried Kretschmann (s. 17. toukokuuta 1948 Spaichingen) on Saksan Baden-Württembergin osavaltion pääministeri.
Vuosina 1973–1975 Kretschmann toimi aktiivisesti maolaisessa organisaatiossa Kommunistischer Bund Westdeutschland (KBW). Kretschmann opiskeli Stuttgartissa. Hän toimi biologian, kemian ja etiikan opettajana. Kretschmann on ensimmäinen vihreää puoluetta edustava osavaltion pääministeri Saksassa, ja hän johtaa ”punavihreää” koalitiota (vihreät ja sosiaalidemokraatit).
Aiheesta muualla

Kuvia tai muita tiedostoja aiheesta Winfried Kretschmann Wikimedia Commonsissa
Web Audio API

Web Audio API on JavaScript ohjelmointirajapinta (API), joka mahdollistaa äänen prosessoinnin ja syntetisoinnin verkkosovelluksissa.
Historia

HTML5 julkaisun mukana tullut <audio>-elementti mahdollisti yksinkertaisen äänentoiston nettisivuilla, mutta tämä ei riittänyt monipuolisempiin tarkoituksiin kuten verkkopeleihin ja interaktiivisiin nettisivuihin. Ennen tätä, äänenkäsittely nettisivuilla tehtiin pääasiassa kolmansien osapuolien työkaluilla kuten Flash, mutta natiiville ratkaisulle oli tarvetta. Ongelman ratkaistakseen W3C (World Wide Web Consortium) julkaisi ensimmäisen version Web Audio API:sta vuonna 2011.